
Fabriksbyggeri i U.S.A. 


Af Arkitekt M.A.a4. Gunnar Krohn 

725.4 (73) 
Europa slikker stadig sine sår efter den 2. verdenskrig, og ingen 
kan rigtig få overblik over de skader, krigen forvoldte. Men 
medens dette ødelæggelsens værk stod på i Europa, oplevede man 
en industriel højkonjunktur i U. S. A., hvis omfang verden aldrig 
før havde set magen til. Kæmpefabriker blev planlagt, og eksi- 
sterende fabriker udvidet. Efter Pearl Harbour fik de samme 
fabriker ordre til en 2—3dobling af produktionsarealerne. Under 
denne kolossale ekspansion havde amerikanerne mulighed for at 
udnytte deres erfaringer fra årene før krigen, hvor emnet indu- 
strielt byggeri blev bragt indenfor arkitekternes virkefelt. 


I årene før 2. verdenskrig opstod adskillige specialfirmaer i U.S. A., 
hvor såvel arkitekter som ingeniører var tilsluttede, og som havde 
til speciale at opføre bygninger for industrien. 

Nogle af disse firmaer var samtidig entreprenører, og ganske 
enkelte havde endda udvidet deres virkeområde til også at om- 
fatte selve tilrettelægningen af produktionslinierne i fabrikerne. 
Ved opførelsen af fabriker til krigsproduktionen fik man rigtig 
chancen for rationel planlægning af industrianlæg fra bunden, 
som ikke altid kunne realiseres før krigen, fordi man ved udvi- 
delser og lignende altid valgte kompromisser og i de fleste til- 
fælde måtte tage hensyn til eksisterende ting. 

Men hvorledes udnyttede amerikanerne disse chancer, og hvad 
fik man ud af det? Var det landvindinger på området industriel 
arkitektur, som vi kan bruge og få gavn af også efter krigen? 
Det var for at danne mig et billede af disse ting at jeg i for- 
åretErof ok besavkmistpåkenkstudierej sekt USAS 


Fabriker til rustningsindustrien — anlagt under krigen — er næsten 
alle placeret på helt jomfruelige arealer, i mange tilfælde langt 
fra de store industribyer. Denne tendens til udflytning til nye 
industricentrer i mindre byer havde udviklingen længe gået svan- 
ger med, men det var krigen, der gjorde alvor af planerne. 
Fabrikerne var i mange tilfælde så enorme i grundareal, at det 
ganske simpelt var umuligt at finde plads i de eksisterende byer. 
En fabrik f. eks. som Willow Run, bygget af Ford Motor Company 
i nærheden af Detroit, beregnet til fremstilling af bombeflyve- 
maskiner, har en samlet gulvflade af ca. 600.000 m2, hvoraf de 
400.000 m? er under eet tag. I forbindelse med fabriken er anlagt 
en flyveplads, som nu bliver anvendt i civilt øjemed, og til fabri- 
kens arbejdere blev opført en by. Men tendensen i efterkrigens 
industribyggeri viser også stærke tegn til at søge udenfor på det 
åbne land. Man er blevet klar over, hvad det vil sige, at en fabrik 
ikke har udvidelsesmuligheder i fremtiden. Den store kapital- 
koncentration, som er sket i den sidste menneskealder, bevirker 
også, at nyanlagte industrier af hensyn til den fuldt mekaniserede 
produktion startes i stor skala, og ikke som i ældre tider vokser 
op fra små industrier. 

Udflytningstendensen gælder også de mindre industrier. Nogle fir- 
maer har specialiseret sig i opførelse af små industribygninger til 
udlejning. Et pengestærkt konsortium opkøber f. eks. et stort areal 

udenfor den gamle bydannelse. Her planlægges og opføres en 
mindre by med industribygninger, boliger (eenfamiliehuse), 
community centers, forretningskvarterer, 0. s. v. Industribygnin- 
gerne opføres på en sådan måde, at næsten enhver produktion 
indenfor letindustrien kan anvende dem, og bygningerne enten 
lejes eller købes. Hele bebyggelsen minder om vore værkstedhuse 
blot i større målestok. 

Den viste plan af ,,ever green" ved Chicago opføres f. eks. af et 
cooperativt selskab, men i de fleste tilfælde er det privat kapital 
der står bag opførelsen af disse mindre industribyer. 


Situationsplanen 

Intet i amerikansk industribyggeri er blevet mere typisk end 
situationsplanen til en fabrik. Dette skyldes selvfølgelig i første 
række de ensartede krav til fabriksbygningerne: nemlig produk- 

Ever green cooperative in Chicago. Arkitekt L. Hil- 
berseimer. Eksempel paa ,,udflytterby" opført i for- 
bindelse med industrianlæg. Billedet viser en model 
af byen, som opføres i nærheden af Chicago af en 
organisation til FDB. 4 Danmark: 
I andre tilfælde opføres lignende ,,udflytterbyer" af 
bankkonsortier De 
store kvadratiske bygninger er fabriker. Adgangen 
til boligområderne sker ad de 3 lokale veje, mellem 
boligområderne ligger grønne områder med kul- 


svarende 


eller pengestærke industrier. 


turelle institutioner. 


Forklaring til situationsplan. 
I. AÅdministrationsbygning. 2. Garager. 3. Vagt. 
4. Offentlig hovedvej. 5. Adgangsvej til råstofsiden. 
6. Adgangsvej til færdigvaresiden. 7. Banespor til 
råstofsiden. 8. Banespor til færdigvaresiden. 9. Sam- 
menhængende fproduktionsareal. 10. Parkeringsplads 
for arbejdernes vogne. 11. Parkeringsplads for kon- 
torfunktionærernes vogne. 12. Besøgendes vogne. 13. 
Indkørsel for arbejdere og funktionærer. 14. Udkørsel 
Jor arbejdere og funktionærer. 15. Trapper til enten 
bro eller tunnel, som giver forbindelse til arbejdernes: 
16. omklædningsrum, 17. kantine, 18. lazaret og 
19. lønningskontor. Disse rum er enten anbragt i 
kælderen eller ophængt under loft. I begge tilfælde 
uden vinduer til det fri. 20. Køkken. 21. Toiletter, 
som ligeledes kan være i kælder eller ophængt under 
loft. 22. Kraftcentral. 23. Olielager. 24. Gasværk. 
25. Transformator. 26. Lastekaj for lastbiler. 27. 
Holdeplads for busser. 28. Plads til udvidelse. 


I 


Parkeringsplads til arbejdernes biler. Parkerings- 
pladsen ligger uden for fabrikens område, og ad- 
gangen til fabriken sker gennem tunnel til om- 
" klædningsrummene i kælderen under fabriken. 


LULL 


tionens planlægning som en flydende proces. Næsten al pro- 
duktion i Amerika er tilrettelagt som masseproduktion, med 
anvendelse af convoyers enten hængende under loft eller som 
rullebaner på gulvet. 

Denne produktionsform, som muliggør den billige fremstilling af 
industrivarer, og hvis hovedprincip hviler på, at ingen arbejder 
må bevæge sig bort fra sit arbejdssted for at hente dele eller 
materiale til processen, men at alt skal komme til ham ved 
mekanisk hjælp, kan bedst indrettes på een stor ubrudt gulvflade 
med så få generende bygningsdele såsom vægge og søjler som 
muligt. 

Dertil kommer kravet om fleksibilitet, idet blot en lille ændring 
i det produkt, som fremstilles i fabriken, kan medføre en stor 
omlægning af arbejdsprocessen. 

Salgsmarkedet i vore dages Amerika og dermed fremstillings- 
processen er udsat for at skulle ændres så hurtigt og så hyppigt, 
at det ikke længere er muligt at opføre en fabrik, hvorom man 
kan sige, at den er beregnet til een bestemt produktion gennem 
hele fabrikens levetid. En skønne dag skal bygningen måske 
sælges og anvendes til en helt anden produktion. 

Man ser hyppigt, at en fabrik netop, i stedet for at udvide, op- 
fører en helt ny bygning et andet sted og sælger den gamle. 
Derfor bliver amerikanske fabriker ofte bygget med spændvidder, 


loftshøjder og udvidelsesmuligheder, som er ganske overdimen- 
sionerede til den øjeblikkelige produktion. 

Ved fabriker, opført under krigen til fremstilling af krigsmateriel, 
har man selvfølgelig navnlig taget sådanne hensyn. 

Man vil kunne forstå, hvorfor den amerikanske fabrik på denne 
måde efterhånden har fundet en næsten ensartet standardform, 
som er anvendelig til så at sige enhver produktion, nemlig den 
eenetages bygning med store spændvidder, adgang fra tilkørsels- 
vejen til: 1) administrationsbygning, 2) fabrikens produktions- 
side, 3) parkeringsområde med tunnel- eller broforbindelse til 
omklædningsrum og kantiner. Det hele arrangeret således, at 
de 3 færdselskategorier ikke skærer hinanden. Den 4de side af 
fabriken er fri til udvidelse. (Se den gengivne plan side 27). 


Parkering 

Der er en bil for hver 4de amerikaner. Til sammenligning kan 
anføres, at der før krigen i Tyskland var en bil for hver 39 per- 
soner, Tjekoslovakiet 144, Danmark 25, Storbritannien 20 og 
Frankrig 18 personer. Det er denne overlegenhed i transport- 
midler, der betinger, at amerikanerne kan tillade sig at placere 
en ny industri tilsyneladende langt ude på landet. 

Selv om de store flyvemaskinefabriker, som blev bygget. under 
krigen, i flere tilfælde blev opført i tilknytning til nyanlagte byer, 
bestående af eenfamiliehuse, måtte man dog regne med et stort 
kontingent af arbejdere fra fjernere liggende byer. 

Selv ved virksomheder opført før 2. verdenskrig, hvor der ingen 
restriktioner var med hensyn til fremstilling af og kørsel i private 
biler, var det kendt, at en stor del af trafiken til og fra fabrikerne 
blev besørget af offentlige busser, som blev dirigeret helt ind på 
fabrikens grund, hvor arbejderne kunne stige ud lige foran ind- 
gangen. Men amerikanerne ser hen til en fremtid, hvor flere og 
flere arbejdere kommer til fabriken i deres egne vogne, og ved 
planlægning af en fabrik i dag må der udlægges enorme arealer 
til parkering af private vogne. Som en gylden regel regner man 
med et parkeringsareal i dag svarende til :/, af fabrikens pro- 
duktionsareal, ved normale produktionsgrene. Man har heri 
indkalkuleret, at arealet skal kunne rumme det samlede antal 
vogne til de to største arbejdsskift. Men for at være sikker på, 
at fabriken om en årrække ikke er ubrugelig grundet på mang- 
lende parkeringsareal, udlægges yderligere arealer til at imødegå 
en forøgelse at arbejdernes bilpark. Man forstår da bedre, at en 
fabrik med så store reserver af grund både til parkering og til 


udvidelse kun kan anlægges som selvstændig bebyggelse på det 
åbne land. 


Folkerum og toiletter 


Fra busholdepladserne og parkeringsarealerne er der adgang 
gennem et tunnelsystem i folkerummene, som ofte er anbragt i 
fabrikens kælder, uden vinduer til det fri. I nogle tilfælde, hvor 
undergrunden er klippegrund, eller hvor der findes vand i grun- 
den, bliver folkerum og kantine hængt under loftet i fabriken, og 


adgangen fra parkeringsarealerne sker i disse tilfælde ad en ud- 
vendig bro. 

Forskellige former for underjordiske omklædningsrum. 
De runde vaskefontainer er meget brugt i amerikanske 
omklædningsrum, og de er altid anbragt i samme 
rum som skabene. 


Eksempel på en fabrik opført af emallierede stål- 
paneler, der ligesom spundsvægge kan skydes sammen 
og danne en sammenhængende vægflade. Opført af 
Austin company, Cleveland. 


Detalje af ydervæeg. AA. Damplet isolationslag. 
B. Glasuld. C. Glasuldsmåtte. D. Spinkle stålpro- 
filer til bæring af loft. E. Stålpaneler udv. emallierede. 
F. Strækmetal. Glasuldsmåtterne virker som lyd- 
absorberende væg- og loftflader indv. 


Men de fleste fabriker har een eller flere hovedtunneller i kælde- 
ren, ved hvilke folkerum og kantiner er placeret. Fra disse 
hovedtunneller fører sekundære tværgående tunneller til trapper, 
der munder op forskellige steder i fabriken. 

Toiletter til brug i arbejdstiden bliver ligeledes helst henlagt til 
disse kælderregioner og undertiden ophængt under loftet, men 
aldrig placeret på produktionsarealet. Toiletterne bliver i reglen 
placeret med en tæthed over hele fabriken, svarende til at ingen 
arbejder behøver at gå mere end ca. 60 m fra sin arbejdsplads 


til nærmeste toilet. 


Kantiner 

De amerikanske fabriksarbejdere har sjældent mere end :/, times 
spisepause. De spiser i regelen ikke som danske deres medbragte 
madpakker, men ca. 75 "/0 af arbejderne køber deres mad i kan- 
tinen i form af varme retter, brød, mælk og kaffe. 

Den mad, der bydes på i kantinerne er stærkt diffenrentieret. 
Der kan f. eks. købes 3—4 forskellige kødretter, 2—3 slags grønt- 
sagsretter, desserter i form af frugt, is eller kage. Af drikkevarer 
bydes der på mælk, cocacola (en slags sodavand) og andre læske- 
drikke, men aldrig på øl. Til måltidet hører selvfølgelig den obli- 
gate kop kaffe. 

Man kan forstå, at denne ,,spiseseddel" kræver en meget gen- 
nemtænkt og vel tilrettelagt udleveringsskranke. Indretning af 
kantinerne overlades i regelen også til specialfirmaer. Disse 
specialister har nøje udregnet hvilke ekspeditioner ved skranken, 
der med fordel kan udføres ved selvbetjening, og hvilke lettest 

udføres med betjeningspersonale. Processen har følgende række- 
følge: Arbejderen tager en bakke og service ved indgangen til 
det langs skranken afspærrede ekspeditionsområde. Denne bakke 
anbringes på ,,convoyeren”, som i dette tilfælde består af 4 for- 
chromede stænger i forsiden af skranken, hvorpå bakken kan 
»kure”. Derefter passerer arbejderen med sin bakke forbi: 1) 
hylde med glas, 2) isvandshane, der åbnes ved et tryk af glasset 
ind i en gaffel, 3) elektrisk varmebord med kødretter og kogte 
grøntsager, 4) bord med råkost (hovedsalat, revne gulerødder el. 
lign.), 5) kølemontre med åbne afkølede bakker med iscreme, 
6) åben glasmontre med forskellige slags desserter såsom henkogt 
eller frisk frugt, buddinger eller lagkage, 7) kølebord med mælk 
og forskellige slags sodavand, 8) kaffemaskine, 9) kasseapparat, 
hvor varerne på bakken bliver talt op og betalt. 
Ekspeditionstiden i en sådan kantine er sjældent over 5 minutter 
for et helt måltid, og hele kantinearrangementet præsterer gen- 
nemgsnitlig 18—20 ekspeditioner i eet minut med et personale på 
9 personer. 

En kantine med et udvalg af retter som ovenfor beskrevet, og 
som samtidig skal være sådan anlagt, at arbejderne ikke taber 
lysten til at benytte den, grundet på for lang ventetid, må natur- 
ligvis indrettes så rationelt og praktisk som overhovedet muligt, 
og det kan ikke gøres uden store omkostninger til inventar. 
Systemet ville i Danmark støde på vanskeligheder, fordi mandlige 
og kvindelige arbejdere af en eller anden sær årsag ikke kan spise 
i samme rum, og formænd og kontorpersonale skal have deres 
egen kantine. Det kendes ikke i Amerika. Mandlige og kvindelige 
arbejdere står i kø ved samme skranke, og formænd, kontorper- 
sonale helt op til direktøren benytter samme kantine. 


Vinduesløse fabriker 


De fleste af de store fabriker, som blev opført under krigen, blev 
opført helt uden vinduer, hverken i ydervægge eller i tag. Tenden- 
sen i denne retning havde længe været mærkbar før krigen, men 
skridtet blev først taget helt ud ved opførelsen af fabrikerne til 
krigsproduktion. 

Udviklingen henimod vinduesløse arbejdsrum hænger selvfølgelig 
nøje sammen med de store fremskridt på det belysningstekniske 
område, som er sket i U.S. A. Opfindelsen af den fluorescerende 
lampe (lysrør), som beregningsmæssigt giver lys af samme kvalitet 
som dagslyset, har gjort amerikanerne helt kåde: ,,Hvad skal vi 
med det naturlige dagslys? Vi kan jo lave det meget bedre selv" 
siger belysningsteknikerne. 


De store varehuse, som er opført for ca. 40—50 år siden, er op- 
rindelig opført med vinduer i facaderne til at give lys og luft 
ind på etagerne. Men i tidens løb er der langs vinduesvæggene 
opstillet møbelkabiner, afdelingskontorer, konfektionsrum og 
andre mindre rum med direkte lys. Den store kerne i midten af 
magasinet er efterhånden blevet helt afskåret fra forbindelse med 
vinduer. Den er blevet forsynet med ventilation og oplyst med 
et hav af lysrør. Et af de nyeste store varehuse er opført i Cin- 
cinnati. Det blev færdigt i 1948, det er ca. 10.000 m? bebygget 

Øverste plan. I og 2. Glas og isvandshane. 3. Varme- 
bord (elektrisk). 4. Råkostsalater. 5. Glasmonter 
til iscream. 6. Glashylder til desserter. 7. Mælk og 
sodavand på træhylder. 8. Kaffemaskine. 9. Kasse- 
apparat. 10. Elektrisk varmeskab for tallerkner. 11. 
Disponibelt bord. 12. Hylder til kopper. 13. Køle- 
skab. 14. Beholder til varmt vand samt kaffemaskiner. 
I5. Service. 


SERVICE T2ZAFFIC AISLE 


DININO  ARGA 


Nederste plan. 1 og 2. Transportable varmeborde. 
3. Køleskab. 4. Monter til iscream, 5. Vask med 
hylder over. 6. Disponibelt bord. 7. Transportabelt 
tallerkenskab. 8, 9 og 10. Kaffemaskine. 11. Elektrisk 
varmebord. 12. Transportabelt elektrisk varmebord. 
13. Varmebord. 14. Transportabelt elektrisk varme- 
bord til grøntsager. 15. Brødbord. 16 og 17. Køle- 
bakker til råkostsalater. 18. Desserter. 19. Kaffe- 
udskænkning. 20. Indstikningsrum til service. 


2 eksempler på kantinearangementer. Forskellen i de 
to arangementer er den, at i den øverste kantine skal 
samtlige kunder passere i kø langs skranken med 
deres bakke glidende på stængerne i forkanten af 
disken. I den nederste kantine behøver man ikke at 
Jølge køen, og man kan således gøre sig hurtigere 
Særdig, hvis man kun skal have lidt. Køen dannes 
Sørst ved kassen, hvor alle skal passere for at betale. 


Forth Worth bomber plant indv. Fabriken er ganske 
uden vinduer. Den er udstyret med luftconditionerings- 
anlæg, hvilket er årsagen til den ekstraordinære kraf- 


tige isolation 1 ydervægge og tag. 


areal i 8 etager, uden et eneste vindue i etagerne. Der har man 
taget konsekvensen af den udvikling, de gamle varehuse havde 
gennemløbet og lavet et ,,complete blackouted" stormagasin. Kun 
langs facaden i stueetagen er der vinduer til udstilling. Magasinet 
er selvfølgelig forsynet med luftconditionering og et hav af blænd- 
fri lysrør. Det er som at komme i paradiset, når man træder ind 
i magasinet en varm sommerdag, når termometret svinger om- 
kring de 100” (fahrenheit). For kunderne er det et pragtfuldt 
magasin at komme i, men hvorledes går det med personalet, som 
forlader magasinet, når solen går ned og praktisk talt aldrig ser 
dagens (naturlige) lys i vinterhalvåret? 


En lignende udvikling har fabrikerne gennemløbet. De fabriker, 
som blev opført i årene før den 2. verdenskrig, blev næsten alle 
opført med ovenlysvinduer. Ikke altid nordvendte vinduer, men 
man tillod endda solen at trænge ind i fabrikerne. 


Diuglas Aircraft Co., Oklahama City plant. Tegnet og opført af The Austin Company. Vinduesløs 


Fabrik for fremstilling af fjernsynsapparater. Læg 
mærke til, at der foruden den almene. belysning i 
loftet er anbragt lokalbelysning over arbejdspladserne 


ved convoyeren. 


Den meget mekaniserede produktion med anvendelse af overhead 
convoyers, der hænger som et urskovsagtigt slyngeværk under 
loftet, har gjort arealerne selv under ovenlysene mørke. Det har 
alene af den grund været nødvendigt at forsyne lokalerne med 
kunstigt lys i dagtimerne. Det er på baggrund af denne udvik- 
ling det følgende må ses. 

De amerikanske belysningseksperter hævder, at resultatet af deres 
undersøgelser i høj grad kaster tvivl over værdien af naturligt 
dagslys til flere formål. Det er særlig den store variation i styrke 
og kvalitet, man er utilfreds med. I næsten alle de fabriker, 
der er opført med ovenlysvinduer, viser det sig nødvendigt at 
have det kunstige lys tændt hele dagen for at modvirke den forskel 
i belysning, der f. eks. opstår, når skyer formørker solen. 
Dertil kom fabriker, der blev opført for krigsproduktionen, alle 
havde den trusel hængende over hovedet, at de af krigsmæs- 
sige grunde kunne blive nødt til at mørklægge imod eventuelle 
luftangreb. Dette sidste har fået vægtskålen til at vippe ned til 
fordel for ,,the complete blackouted plants". 


Mange industrifolk er mere indstillet på at sløjfe vinduer i fabri- 
kerne nu, end de var før krigen. Dette gælder også fabriker be- 
regnet til produktion i fredens tjeneste. 

Tager man derimod det psykologiske med i betragtning, er —- 
meningerne delte, når talen er om vinduesløse contra dagslys- q 
oplyste fabriker. Arbejdernes indstilling til de vinduesløse fabriker 
er en anden efter krigen end under krigen. I krigsårene arbejdede 
fabrikerne dag og nat, medens arbejdstiden i fredstid for det me- Eksempel på konstruktion af fladt tag. A. asfaltpap 
ste vil blive lagt an med eet højst to skift sjældent mere, og ar- med 0 pct. overlæg klæbet i asfalt ; samlet tykkelse 
bejdstiden ler 7505 4 dagtimerne. 5 lag. B. 2 lag isolationsplader; f. eks. 3/,” bløde 


5 : ; . berplader. C. Asfaltlag. D. Isolationsmaterial 
De amerikanske industriarki i COL gg ateriale, 
tekter hævder, at det under krigen glasuld eller lign. E. Perforerede metalplader, som 


ikke havde nogen indflydelse på arbejderne på natholdene. om danner loft i fabriken. F. Asfaltpapir. 

Hospital i fabrik til ca. 3000 arbejdere. Det midterste 
billede viser modtagelsesrum. Det øverste billede viser 
rum til øjenbehandling. Nederst rum til røntgen- 
fotografering. Alle arbejdere bliver undersøgt for 
tuberkulose inden de antages og bliver derefter regel- 


"mæssigt undersøgt. 


fabriken havde vinduer eller ej, ligesom det heller ikke betød 
stort i vintertiden for både dag- og natholdet. Man indrømmer 
dog, at der var en særdeles mærkbar reaktion imod de vindues- 
løse fabriker på dagholdene i sommertiden. 

Den smidige amerikanske industriarkitekt, som gerne vil bygge 
et forsvar op for sine vinduesløse fabriker, siger: ,,Hvad kan det 
nytte, vi indretter fabrikerne med ovenlys, når lokalerne alligevel 
bliver formørket af overhead convoyers; når der arbejdes i 3 
skift, er det jo kun det ene hold, der får glæde af dagslyset. Vi kan 
jo alligevel fremstille dagslyset bedre ad kunstig vej, og det kun- 
stige lys er tilmed konstant”. 


Men mennesket er nu ikke en maskine, som man bare kan hen- 
sætte i videnskabeligt regulerede æsker og forlange 8 timers 
uafbrudt arbejde af, med lukkede sanser for, hvad der foregår i 
deres omverden. Den ensartethed, som convoyer-systemet med- 
fører i arbejdet, gør, at mennesket sukker efter den smule varia- 
tion, der bydes dem af naturen. 

Alene forskellen i belysningen fra morgen til aften eller fra en 
gråvejrsdag til en solskinsdag giver den portion åndelige vitami- 
ner, der skal til for at holde arbejdsglæden oppe ved det utrolig 
trivielle masseproduktionssystem. 


De amerikanske vinduesløse fabriker har allerede sat deres første 
skud på det europæiske kontinent i enkelte nybygninger i Holland 
og Belgien. Det er dog i første omgang fabriker, hvor temperatur 
og belysning er afgørende for produktionen. En lignende omstil- 
ling for andre europæiske fabriker må selvfølgelig ses i relation 
til omkostningerne ved installation og drift af en sådan kunstig 
oplyst arbejdsplads. 

En kalkulation efter danske forhold viser, at ved en vinduesløs 
fabrik på f. eks. 15.000 m2 i Danmark vil de årlige omkostninger 
til strøm og fornyelse af lysrør ved 8 timers arbejdsdag beløbe sig 
til ca. kr. 150.000.—, der med en forrentningsprocent på 10 9/6 
forrenter en anlægskapital på 1,5 mill. kroner, svarende til kr. 
100.— pr. m? fabriksareal. 

En tilsvarende besparelse vil man næppe kunne vente sig ved 
udeladelse af ovenlysene. 

I Amerika er forholdet derimod et andet. Der regner man med 
en besparelse i anlægsudgifterne på ca. 5/0, når hensyn tages til 
den årlige drift. Dette skyldes bl. a. den lavere pris på lysrør. 
Den omstændighed, at det alligevel er nødvendigt at brænde lys 
hele dagen i en amerikansk fabrik, fordi arbejdspladserne på 
gulvet er formørket af det tekniske udstyr, som dækker ovenlys- 
vinduerne, styrker yderligere den økonomiske fordel ved at op- 
føre fabrikerne uden vinduer i Amerika. 


Nu kan man som arkitekt måske med en vis ret spørge: ,,Når 
fabriker i verdens mest industrialiserede land efterhånden har 
udviklet sig til kun at være nogle store udflydende flade æsker 
uden vinduer, og helst også uden søjler og med masser af åben 
mark udenom til at brede sig ud over, hvad er der så tilbage for 
en arkitekt at pusle med? Og hvordan skal disse enorme produk- 
tionsæsker blive menneskelige arbejdssteder?" 

Det, at der gennem en årelang udviklingsproces efterhånden har 
udkrystaliseret sig en klar plantype, hvor råstoftransport, færdig- 
varetransport, adgang for arbejdere og funktionærer samt udvi- 
delsesmuligheder, er holdt klart ude fra hinanden, og hvor der 
er taget alle mulige hensyn til det sensible levende væsen, som 
benævnes produktionen, skyldes et udmærket samarbejde mellem 
ingeniører og arkitekter. Det at nå til den helt simple løsning, er 
ofte noget der koster tid og besvær, og vejen fører over indviklede 
og dårlige løsninger. Ingen kender det bedre end vi arkitekter, 
når vi gennem et langt skitseringsarbejde har nået en ganske 
enkel og simpel løsning. Man kan tit fristes til at sige: ,,Herregud, 
eridetedetthelee 


Men opgaverne fremover er lige så vanskelige. 

Den amerikanske fabrikstype, som her kort er skildret, er blevet 
til med eensidig skelen til ,,alt for produktionen og økonomien”. 
Det bliver en mindst ligeså vanskelig opgave i fremtiden at 
bringe disse fabriker ind i menneskelige baner og forbinde dem 
med omgivelserne, således at den trediedel af arbejderens levetid, 
han tilbringer i fabriken, fyldes med arbejdsglæde. 

Det kan selvfølgelig ikke gøres udelukkende ved arkitektens 
arbejde, men her må arkitekten gå i nøje samarbejde med såvel 
fabrikens ledelse som arbejdernes repræsentanter. Det er ikke 
arkitektens opgave at begynde at bekæmpe den rationelle form, 
fabriken har fået, det kan aldrig blive til andet end bagstræb. 


De krav, som en moderne produktionsform stiller, er noget af en 
naturlov, og vil man gå ind for billige industriprodukter til gavn 
for hele samfundet, må man også samtidig akceptere den meka- 
niske produktion med alle dens krav til fabrikens udformning. 
Dansk industri står i disse år på en afgørende skillevej. Hvis vi 
vil gøre os håb om at udvikle vor industri, så den kan møde frem- 
tiden med et konkurrencedygtigt produktionsapparat, må vi gå 
ind med brask og bram for en industriel rationalisering. Hvis 
arkitekterne lader sig forskrække af denne udvikling og går bag- 
stræbets vej, så er vi ikke vor opgave voksen. Hvis industriens 
ledere får det indtryk, at arkitekterne stamper imod udviklingen 
og vil indføre romantik og hyggepolitik i industribyggeriet, på 
bekostning af produktionens albuerum, ja — så bliver opgavernes 
løsning slet ikke overladt til arkitekter. Og så er slaget på forhånd 
tabt for begge parter. 


En tryksag af arkitekterne Ole Bang og Preben Dal om ,,fabriker 
for mennesker”, som udkom i efteråret 1948, behandler alle disse 
ting og indeholder en mængde gode oplysninger, så længe for- 
fatterne holder sig til i forvejen undersøgte og prøvede ting. 
Men på et meget afgørende punkt dukker åndsarbejderens skræk 
for det store rum op, og Bang & Dal griber til at skitsere i slut- 
ningen af hæftet en tænkt maskinfabrik, opdelt i en mængde 
rum af ,,passende" størrelse. Hvorfor så ikke hellere gå til fabriks- 
direktoratet og få indført forbud mod convoyers-systemer og 
flydende produktion, så får vi hyggelige husflidsfabriker, men så 
må vi også skyde en hvid pind efter det 20. århundredes tekniske 
fremskridt med billige industrivarer. 

To fabriksbebyggelser 


Af arkitekt m.a.a. Eske Kristensen 


Fælles bemærkninger 725.4 
De gengivne indtustrivirksomheder repræsenterer to forskellige 
synspunkter m. h. t. hoveddisposition. 

Johs. Madsens maskinsnedkeri er den afsluttede fabrik, hvor senere 
større udvidelser vil fordre en helt ny fabriksenhed, TO-R radio- 
fabrik den flexible virksomhed, hvor hovedvægten er lagt på 
rationel maskinopstilling efter produktionsgang. Her har man 
på forhånd indset, at produktionsgangen meget hurtigt kan for- 
ventes ændret. Der er lagt vægt på, at den nu byggede del af virk- 

Eske Kristensen: Johs.Madsen og Søns 
maskinsnedkeri, Gladsaxe 


" Kontorbygningen set fra portnerboligen 


somheden skal være en del af et til sin tid udbygget større anlæg, 
og at udvidelserne skal kunne ske ved tilbygninger uden at ge- 
nere hverken eksisterende bygningsgrupper eller den daglige drift. 
For begge virksomheder gælder, at de dagældende restriktioner 
har ydet afgørende indflydelse på såvel konstruktioner som ud- 
formning. 

Da jeg bekender mig til troen på den helt eller delvis søjlefri 
fabriks fordele, har restriktionerne været en hård periode at for- 
lige sig med. 

Da jeg også er af den overbevisning, at en 1-etages fabriksvir- 
somhed på mange måder er den mest fordelagtige, er begge virk- 
somheder udført i 1 etage. Jeg mener, det medfører en række for- 
dele, idet det naturligvis må være arkitektens og ingeniørens op- 
gave at finde den bygningsform, som i hvert enkelt tilfælde vil 
give den bedste og derigennem den billigste produktionsgang og 
samtidig medføre den mindst mulige anlægsudgift. De fordele 
man efter min mening kan fremhæve ved den 1-etages fabrik er: 
At materiale- og persontransport er både hurtigere og mere 
økonomisk, og at man ikke er afhængig af lodretgående trans- 
portmidler. 

At overblik og opsyn, som efterhånden er en betydende faktor, 
også er lettere og billigere at etablere, — f. eks. kan man fra admi- 
nistrations- og værkførerrum uden besvær skaffe overblik over 
hele produktionsområdet, over indgangsforhold, over toiletrum 
mv 

At man sparer en række kostbare anlæg som elevatorer, trapper, 
etageadskillelser m. v. 

At gulvbelastningen kan forøges til det næsten ubegrænsede, hvor- 
imod man i flereetagers bygninger må betale dyrt herfor. 

At maskiner hurtigere og billigere kan udskiftes. 

At spørgsmålet om lokaleform og husdybde simpelthen kan be- 
stemmes af maskinopstillingen. 

At lysforholdene kan blive bedre gennem ovenlys, hvorimod 
højfabriken fordrer sidelys. 

At ydervægskonstruktioner fylder mindre. 

At det er langt lettere i den 1-etages fabrik at opnå meget store 
søjleafstande, end det vil være i den flereetagers fabrik, hvor store 
belastninger skal bæres. i 

Med hensyn til udvidelse af fabriken, vil jeg også mene, at for- 
delene er på den 1-etages fabriks side, men opvarmningsanlægets 
anskaffelse og drift er formentlig fordelagtigere ved højfabriken. 
Spørgsmålet om fordelene og manglerne ved de to bygningstyper 
er et yndet diskussionsemne bygherrer, arkitekter og ingeniører 
imellem. Ved et møde i Ingeniørforeningen fremkom civil- 
ingeniør Friis-Jespersen med en række sammenligningstal mellem 
de to bygningstyper udarbejdet af The Austin Company, Cleve- 
land, hvilke oplysninger formodentlig kan have almindelig 
interesse for arkitekter, hvorfor jeg tillader mig at gengive dem. 
Sammenligningen drejer sig om en 1-etages bygning på 150 Xx 480 
ft. og en 6-etages bygning på 60 x 200 fr. 

Begge bygninger har samme bruttoetageareal — TEK 000 TELE 
Den 6-etages bygning har to trapper og to elevatorer. Etage- 
adskillelser er dimensioneret for svær belastning. Der er regnet 

Fabriksundersøgelse, foretaget af The 
Austin Company Cleveland 
Sammenligning mellem en 1-etages bygning 
på 150 + 480 ft. og en -6-etagers bygning på 
60 + 200 ft. Bruttoetageareal i begge tilfælde 
72000 sq. ft. 


Tab i nyttigt areal ved 6-etagers bygning. 


Søjler 52 ken Beere  eeE REEE 2976 sq. ft. 
Trapper us eee EENRER 2160 sq. ft. 
Elevator- og trappeadgang..... 3600 sq. ft. 
Elevator ST EN EUSEREN ER 1512 sq. ft. 
Ydervægge EEG ERE 8120'sq. ft. 


Tålt: 55593068 


Søjler 5535 SEE SENE ERR EERE 1168 sq. ft. 
Ydervægge 3 EEN RS NEES 1260 sp. ft. 


Ialt" 2428 sæt 

med samme belastning pr. m? gulv og med samme kubikindhold 
pr. m2 gulvflade i de io bygninger. 

Undersøgelser viser, at man ved den 6-etages fabrik fik et tab i 
nyttigt areal på 13 368 sq. ft, hidrørende fra søjler, trapper etc. 
hvorved det nyttige areal reduceres til 58.632 sq. ft. eller 83 9/. af 
bruttoetagearealet. 

For den 1-etages bygning er tabene kun ca. /, af tallene for den 
6-etages bygning. Det nyttige areal er her reduceret til 69.572 
sq. ft. eller 96 2/. af bruttoetagearealet. 

Hvad anskaffelsessummen for de to bygningstyper angår, er sam- 
menligningen vanskelig, da man også må tage grundstørrelse og 
grundpris i betragtning. 

-» Der er regnet med 4 gange så stor en grund til den 1-etages byg- 
ning som til den 6-etages bygning og med samme grundpris pr. m2. 
Sammenligningen mellem anskaffelsesprisen pr. brutto sq. ft. for 
den færdige bygning incl. grund, installationer og elevatorer kan 
naturligvis ikke direkte overføres til danske forhold, men viser 
dog, synes jeg, den I-etages bygnings overlegenhed i økonomi. 


Spørgsmålet om tilrettelæggelse af rationel fabriksindretning er 
ikke mindst et spørgsmål om samarbejde — naturligvis først og 
fremmest med bygherren eller dennes repræsentant, men fore- 
kommer det mig — i ikke mindre grad et spørgsmål om det bedst 
mulige samarbejde mellem ingeniører og arkitekter, — et samar- 
bejde, som før i tiden, så vidt jeg har kunnet bedømme — har lidt 
af forskellig brist; jeg tror den tid er forbi, og at der fra alle 
sider — ikke mindst fra de unge arkitekter — er et udpræget ønske 
om et endnu nærmere samarbejde, hvilket måske kan medføre, 
at vi under en eller anden form bør søge yderligere forenings- 
mæssigt samarbejde. 

Eske Kristensen: Johs. Madsen og Søns 
maskinsnedkeri. Modelfoto fra sydøst 


Sammenligning af anskaffelsessummen 
Forident6-etagers byonms eee Eee $ 2,27 
$ 1,70 
Hvis man i stedet for brottoetagearealet be- 
tragter nettoetagearealet, 


For den 1-etages bygning...... VS USERS 


bliver tallene føl- 


gende: 
Forfden"6-etagerst bysninse eee $' 2,77 
Forfdenkr-etagesi by sting er $ 1,70 

fiske Kristensen: Johs. Madsen og Søns maskinsnedkeri. Plan og snit I : 500 

Eske Kristensen: Johs. Madsen og Søns 
maskinsnedkeri. /ndgang til kontorerne 


Håndsnedkeri set fra værkførerkontor 


Facade af lagerbygning mod vest 


Fagade af håndsnedkeri mod øst 


Facade mod nord 


Facade mod syd 


"Eske Kristensen: Johs. Madsen og Søns maskinsnedkeri: Fagade 1: 500 

Johs. Madsen og Søns maskinsnedkeri 


Præmieret af Gladsaxe kommune 1948 


Snedkerfirmaet har gennem mange år lidt under uhensigtsmæs- 
sige lokaler og pladsmangel. Allerede i 1940 erhvervede man 
derfor et stort areal af de nye industrigrunde i Gladsaxe. 
Opgaven var oprindelig stillet således, at man på traditionel 
vis ønskede en bygning i 2 etager, udformet med relativ stor 
husdybde på ca. 12 m. Dybtgående undersøgelser viste det for- 
delagtige i at legge bebyggelsen i een etage, og da man efter 
lange overvejelser nåede til den overbevisning, at fabriken 
skulle have en ganske bestemt maskinmæssig kapacitet, måtte 
håndsnedkeri, lagerlokaler m. v. dimensioneres herefter, og man 
nåede til, at fabriken ikke skulle kunne udvides derudover. 
Derved fik man den sluttede form, som projektet viser, 
hvorved er opnået, at produktionen ligger centralt, og at 
der udenom den egentlige produktionskerne er lagt alle halv- 
fabrikata, tørrerum m.v. Denne ordning medfører forøvrigt, at 
man fra vejen undgår det ofte skæmmende indblik i fabrikens 
udenværker, og at haveanlægget forbliver ubrudt fra de omgivende 
veje og ind til de lave lagerbygninger. 


Fabriken er opdelt i grupper efter de krav, der stilles i brugs-, 
fabriks- og brandlovsmæssig henseende, således at de egentlige 
produktionslokaler, maskin- og håndsnedkeri ligger i en særlig 
bygning med shedlys og stor loftshøjde og forsynet med udsug- 
ningsanlæg. 

Kontorbygningen har i kælderetagen omklædningsrum, toilet- 
rum og spiselokaler for arbejderne, medens stuen er indrettet 
til administration og værkførerkontorer ud mod produktions- 
lokalerne. 

Fra værkførerkontorerne er der herved skabt overblik over arbejds- 
området. 

Kedelrum, spånsugningssilo og tørrerum er bygget tæt sammen 
og i nærheden af maskinsnedkeriet, idet spånaffaldet herfra suges 
over i siloen og ved egen vægt ned til kedelrummet. 

De for snedkeriet så vigtige tørrerum er placeret umiddelbart 
op ad kedelrummet for at få mindst muligt varmetab. 
Spånsiloen er forsynet med aflæsningsrampe for salg af spåner i 
sommertiden. 

Krydsfinérlager er placeret i stueetagen ud imod sportsanlægget 
og har lemme ud imod fabriksgaden. 

Bygningerne er opført af røde, håndstrøgne sten, afsyret med 
jernoxyd, tilbageliggende fuge, hvide licener, der markerer kon- 
struktionen, pudset med kalcineret flint. 

Bærende konstruktioner er af jern, tagene dækket med brædder 
og pap og med kraftig tagisolation. Gulvbelægning i fabriksloka- 
lerne er Dafoleum. Bygningerne er opført i flere tempi fra 1944 
til 1948. 

Medarbejdere på tegnestuen har været arkitekterne M.A.A. Erik 
Petersen og Vagn Bluhme Thorsmark, — sidstnævnte har været 
konduktør. Civilingeniør B. B. Bendtsen har projekteret statiske 
konstruktioner og afvandingsanlæg. 

Eske Kristensen 
maskinsnedkeri 


Kørevej mellem lager og håndsnedkeri 

Fabriksbygning for 4/s TO-R radio 


Præmieret af Københavns kommune 1948 


TO-R radio, som stadig har hovedkontor og fabrik Howitzvej 
11—13, lejede tidligere rundt i byen forskellige fabrikslokaler. 
Da ordningen var både kostbar og lidet rationel, besluttede man 
i 1946 at centralisere fabrikationen og flytte en væsentlig del af 
den ud til Slotsherrensvej 111—113, hvor den her gengivne fabrik 
er opført 1946—47. 

Da fabrikationsgangen som foran nævnt ret hurtigt kan tænkes 
ændret på grund af stadig nye og mere moderne maskiner og en 
deraf følgende ændret maskinopstilling, blev hovedvægten lagt 
på at få en hal i een etage, som ved hjælp af flyttelige skillerum 
kan opdeles i større eller mindre arbejdsrum, efterhånden som 
produktionen gør det nødvendigt. 


44 


Eske Kristensen: TO-R radio 
Fabriksgaden set fra indkørslen 


Fiske Kristensen: TO-R radio 
Tabriksgaden med marketenderibygning 


Rummodulets størrelse blev udregnet på basis af driftsingeniørens 
erfaringer, og søjleafstanden bestemt herefter. 

Hovedparten af de indvendige vægge er udformet som glasskille- 
rum, i standardstørrelser, således at de hurtigt kan nedtages og 
opstilles. En prøve, skillerummene allerede flere gange har 
bestået til fuld tilfredshed. 

Fabrikslokalet indeholder underafdelinger af koncernen, — nemlig 
maskinafdelingen Sindre, Elektro-kontrol og en afdeling for 
kutteranlæg. 

Kedelrummet er skilt ud i en særlig bygning. Det samme gælder 
marketenderiet, der er regnet udvidet mod nord, syd og øst, og 
hvor der i nederste etage er omklædningsrum, bad, toiletrum, 
telefonrum m. v., medens der i øverste etage er køkken og spise- 
lokaler for mandlige og kvindelige arbejdere samt funktionærer. 

Facade mod fabriksgaden 


Gavl mod nord Tværsnit 

Plan, snit og fagade af fabriksbygningen 

Stueplan med spiselokaler 


Kælderplan med omklædningsrum 


Plan, snit og facade af marketenderibygningen 


Eske Kristensen: TO-R radio. Fabriksbygning og marketenderibygning. 

Planer og fagader 1 : 500 

Situationsplan 1 :2000 


l 


Plan Snit 


Kedelhusets plan, snit og fagade 1 : 500 


Der er lagt vægt på, at afstanden fra fabrik til folkerum bliver 
kortest muligt. 

Bygningen er opført med hul mur af røde, håndstrøgne, jern- 
oxydbehandlede mursten. Brystningerne mod vest er af gasbeton 
og kan let nedtages ved udvidelse. Portpartierne mod indgangs- 
siden er af træ og aftagelige af h. t. indføring af maskiner og an- 
bringelse af evt. nye døre. Den bærende konstruktion består af 
omstøbte jernprofiler, tagkonstruktionen er træ. Ovenlyskonstruk- 
tionerne er forsynet med støvlys, hvorved der fremkommer en 
karakterfuld rumform. 

Medarbejdere på tegnestuen har været arkitekterne M. A. A. Nils 
Leo Larsen og John Brøndum Hillers. Tilsyn på byggepladsen Nils 
Leo Larsen. Civilingeniør B. B. Bendtsen har projekteret statiske 
konstruktioner og afvandingsanlæg. 

Eske Kristensen: TO-R radio 
Marketenderibygning, set fra venterum 


Udendørs spiseplads ved marketenderibygning 


Det fuldt udbyggede fabriksanlæg 
Udviklingsplaner 


Faåabriksbygning 
for American Apparate Co. 


Af arkitekt m.A.a. Jean Fehmerling 


Forhistorien DELE 


I foråret 1945 fik jeg den opgave at bygge en ny fabrik for Ameri- 
can Apparate Co. A/S. Fabriken havde på daværende tidspunkt 
sine kontorer og ekspeditionslokaler samt monteringsværksteder i 
nogle lejede lokaler i den indre by. Den grovere fabrikation 
(maskinhallen etc.) foregik i nogle gamle bygninger på en større 
grund ved Roskildevej i Glostrup. Min opgave var at samle hele 
virksomheden i en ny bygning, som skulle opføres i flere tempi 
på grunden ved Roskildevejen. Under projekteringen blev det 
imidlertid mere og mere klart, at grunden under hensyn til de 
specielle udvidelsesmuligheder, som fabriken krævede, ikke var 
stor nok, ligesom form og andre forhold ikke ville være heldige 
for denne virksomhed. Bygherren købte derfor en ny ubebygget 
grund på ca. 13 000 m2, hvor der skulle være areal nok til udvi- 
delse i en menneskealder. 

Inden den egentlige projekterings påbegyndelse foretog vi et 
yderst interessant undersøgelsesarbejde over fabrikens vækst fra 
det allerførste stadium og indtil dato for herigennem bedre at 
kunne skønne over den kommende udvikling og de krav, denne 
måtte stille til fabrikens udformning. Dette kunne naturligvis 
kun blive et højst usikkert skøn, i særdeleshed når man betænker 
de muligheder, som den endnu unge radioindustri indebærer. 
Som almindelig mekaniker startede bygherren fabrikationen 
allerede i radioens barndom, og vi havde rig lejlighed til at 
drage nytte af hans alsidige og dybtgående indsigt i selv det 
ubetydeligste leds funktion i den virksomhed, der i dag be- 
skæftiger 120 mand. Vi havde derigennem en meget værdifuld 
støtte ved udarbejdelsen af det her viste projekt. 


Hoveddisposition 

Projektet omfatter følgende 4 hoveddele: 1. Maskinhal, 2. Mon- 
teringsbygning, 3. Trappehuse, der er indskudt mellem de 2 
førnævnte og 4. Administrationsbygning. 

Der er ved indbyrdes placering og planudformning i videst muligt 
omfang sørget for, at hver af de nævnte hoveddele af fabrikationen 
kan vokse selvstændigt med stort set alle til denne afdeling hørende 
udenomsrum. Hoveddelene har vidt forskellige arbejdsprocesser 
(fra maskiner til grov og tung bearbejdning af jern og metaller, 
til spole-vikleri, som nærmest må sammenlignes med sybords- 
arbejde) og kræver foruden vidt forskellige redskaber også højst 
varierende belysningsforhold samt rumforhold med og uden søj- 
ler, og har derfor også medført vidt forskellige konstruktioner. 
Konstruktionerne er udadtil vist i hver bygningsdel og har været 
bestemmende for materialevalget til de enkelte bygningsdele, idet 
man dog herved har været bundet af visse hensyn til bygge- 
nævnets krav på daværende tidspunkt for den del af byggeriet, 
som skulle gennemføres omgående. 


Produktionsgang, plandisposition og konstruktioner 
1. Maskinhallen: De grovere dele til radioen fabrikeres af jern- 
plader og profiljern samt metaller ved stanse- og pressemaskiner, 

som er ret tunge. Dette udføres i den midterste del af maskinhal- Fagade af administrationsbygningen mod 
len, som er i een etage, mens der på de 3 sider omkring denne er maskinkallen 


råvarerum, værktøjsværksted og specialrum. Den 4. side (ind 
mod trappetårnet) er til dels udnyttet til omklædnings- og vaske- 
rum i 2 etager. De små rum har fortrinsvis sidelys, mens maskin- 
hallen udelukkende har ovenlys. Maskinerne er meget tunge, 
men kræver ikke stor plads; der er derfor anvendt en del søjler. 
For at udnytte gulvarealet så effektivt som muligt er der valgt 
en ovenlyskonstruktion, der giver en jævn lysfordeling uden skygge- 
dannelse. Dette medfører, at der pr. m2 i den nye fabrikshal kan 
placeres 30 pct. flere maskiner end i den gamle. Vort ønske var 
at støbe hele maskinhallen — både ovenlys og ydervægge — som 
en sammenhængende jernbetonkonstruktion. Byggenævnet kræ- 
vede dog ydermurene opført i mursten, mens dragere over 
og piller mellem vinduerne kunne udføres i jernbeton. Den sæd- 
vanlige ulempe, at de 2 materialer arbejder hver for sig, forårsa- 
gede, at maskinhallens facade måtte opdeles i felter. Ved ind- 
delingen af disse er der — såvidt gørligt — taget hensyn til sam- 
lingen mellem beton og mur. 


2. Monteringsbygningen : De tilvirkede enkeltdele transporteres med 
vogne fra maskinhallen til elevatoren i trappehusene, hvorfra 
de fordeles til henholdsvis spolevikleri og monteringsetage. Her 
opbevares de på dellageret, som ligger midt mellem transport- 

Jean Fehmerling: Fabriksbygning for 


American Apparate Co. 
Administrationsbygningen 

Situationsplan 1 : 2500 


Parkallé 


båndene. Monteringsbordene grupperer sig omkring et løbende 
bånd langs hver vinduesside, hvor vinduerne kun afbrydes af 
de tyndest mulige bærepiller af jernbeton, mens brystningerne er 
udført af udfyldningsmaterialer. 

Da man af hensyn til radioens videre udvikling og den forventede 
fjernsynsproduktion må antage, at arbejdsprocessen specielt i 
denne afdeling gennem tiderne vil undergå væsentlige forandringer 
evt. ved meget brede løbebåndsproduktioner enten i monterings- 
bygningens samlede længde eller på tværs af længden, har man 
anset det for absolut nødvendigt at udføre denne bygning uden 
søjler som en jernbeton-ramme-konstruktion; ligeledes er denne 
afdeling blevet frigjort for andre permanente bygnings- og 
installationsdele. Monteringsbygningens kælderetage indeholder 
råvarerum (halvfabrikata delvis tilført udefra) samt vaske- og 
omklædningsrum, mens de tilsvarende frokoststuer ligger i tag- 
etagen, alt svarende til de mellemliggende produktionsetagers 
vækst. Efter slutkontrol føres færdigprodukterne over forbindelses- 
gang til ekspedition og udlevering i administrationsbygningens 
stueetage. 

3. Trappehusene: Udover at danne forbindelsesled mellem maskin- 
hallen og monteringsbygningen rummer disse samtidigt toiletterne, 
hvorved en blokering af maskinhallens og monteringsbygningens 
produktionsgange undgås. Fra de overskuelige trappehuse har 
man direkte adgang til toiletterne uden alt for mange forrum. 

Jean Fehmerling: Fabriksbygning for American Apparate Co. Planer og fagader I : 500 

Joan Fehmerling: Fabriksbygning for American Apparate Co. Plan og fagader 1 :500 

Trappehusene har samtidig kanaler, maskineri og udblæsning til 
det senere ventilationsanlæg. 


4. Administrationsbygning : Foruden den allerede nævnte ekspedition 
og udlevering af varer i stueetagen indeholder denne service- 
afdeling for reparation af gamle apparater. Denne ligger ved 
ekspeditionen sammen med laboratorium og lægeværelser. Fabri- 
kens tekniske ledelse ligger på 1. sal nærmest mod monterings- 
bygningen, mens den forretningsmæssige ledelse ligger i den mod- 
satte ende over ekspedition og vareudlevering. 

Kælderen indeholder diverse lagerrum, som er i elevatorforbin- 
delse med ekspeditionsrummene i stueetagen, mens fyrrummet 
må betragtes som midlertidigt. Dette vil, når fabriken er fuldt 
udbygget, blive flyttet til et selvstændigt kedelhus, som foreløbig 
kun er afsat på situationsplanen. 

Tagetagen indeholder spiserum til administrationsbygningens 
funktionærer og fælles køkken, som ligger mellem arbejdernes og 
funktionærernes frokoststuer. I det disponible loftsrum har man 
tænkt sig engang at etablere fabrikens lille private museum for 
radioens udvikling. j 

Med hensyn til udnyttelsen af tagetagen i det hele taget var vi 
bundet af myndighedernes krav om, at den ikke måtte udnyttes 
til arbejdsrum, men kun som midlertidigt opholdsrum til de 
mennesker, der i deres arbejdstid var beskæftiget i de underlig- 
gende lokaler. Da så godt som samtlige rum i administrations- 
bygningen er kontorer eller har karakter af kontor, er der udført 
en vinduesdeling, der svarer til normale skrive- og tegnebordes 
afstand med normal murpille imellem. Man ønskede samtidig i 
denne bygning en midterkorridor, men stillede ikke krav om særlig 
rumdybde. Der blev derfor valgt en ganske almindelig murstens- 
konstruktion med hovedskillerum og til facader anvendt røde 
mursten. 


Det udførte arbejde 

Fra bygherrens side var der stillet krav om omgående opfø- 
relse af 2 fag af maskinhallen. Derudover valgte man af hensyn 
til materialesituationen at opføre hele administrationsbygningen 
og foreløbig anvende den nordlige del af denne til monterings- 
afdeling. Dette byggeri blev påbegyndt i foråret 1946. Sent på 
sommeren kunne indflytningen i maskinhallen foretages, mens 
resten af fabriken flyttedes fra byen om efteråret. 
Medarbejder: Arkitekt M.A.A. Jens Vestergaard Jensen. 
Konduktør: Arkitekt Erik Rosenstand. 


Ingeniørarbejdet 


Ingeniørarbejdet blev projekteret og ledet af civilingeniør C. A. 
Bertelsen. Administrationsbygningen opvarmes ved radiatorer, 
mens de senere bygninger er projekteret med opvarmning ved 
luft gennem kanaler. Den elektriske installation er overalt udført 
skjult, men således at der kan tilsluttes kraft eller lys, hvor det 
ønskes. Grundbelysningen er udført med lysstofrør. I maskin- 
hallens gulv er der indlagt et tæt net af ledninger for til- 
førsel af strøm til maskinerne, så at dette kan ske skjult under 
maskinens fod, uanset hvor den placeres. 

Jean Fehmerling: Fabriksbygning for American Apparate Co. Hovedindgang til administrationsbygning 

Modelfotografi af det fuldt udbyggede projekt 

Den opførte del af maskinhallen 


Jean Fehmerling: Fabriksbygning for American Apparate Co. 

Fabriksbygning set fra Herningvejen 


Herningvej 
Situationsplan T:2000 


Fabriksbygning for R. Færch 


Af arkitekt m.a.a. Ebbe Andresen 725.4 


For firmaet R. Færch har jeg projekteret den her gengivne 
nybygning i Holstebro med ingeniørfirmaet Sylvain Thomsen 
& Ørum som rådgivende civilingeniører. 

Byggegrunden er et trekantet areal i byens sydlige del. Grunden 
har tilhørt et tidligere bryggeri, og de eksisterende bygninger 
på grunden udnyttes nu som lagerlokaler, fabrikskontorer samt 
toilet- bade- og garderoberum for personalet på den nye fabrik. 
Den gamle fabriksbygning, der tidligere husede hele virksom- 
hedens produktion, er nu indrette udelukkende til cigarfabrika- 
tion. I nybygningen produceres udelukkende tobak, snus m.m. 
Bygningen er opført som jernbetonskeletbygning med udfyld- 
ningsmurværk af damphærdet gasbeton. Bånd, søjler og gesimser 
er pudset i hvid cement, felterne over og under vinduer 'er malet 
med gul terracolfarve, sokkelen er sorttjæret. 

Gulvene er 2 cm rød ,,Dafoleum" udlagt på råbeton støbt direkte 
på jord og isoleret med gasbeton indtil 125 cm fra ydervæg. 
Taget er udført som en shedkonstruktion. Dragerne over og 
under vinduet i shed er støbt på stedet, mens spærene er støbt 
på jorden og derefter lagt på plads. I spærene er iøvrigt støbt 
huller med 30 cm afstand for udluftning af mellemrummet mellem 
tag- og loftbeklædning. Udluftningen sker gennem tilsvarende 
huller i gavlene og i overkant shed. Tagbeklædningen er udført 
med ,,Icopalf, shedtagets gavle er beklædt med ru 1” Xx 4” 


brædderæeeteparto: 

Ebbe Andresen: Fabriksbygning 
R. Færch. Facader og snit 1:500 

Gavl mod øst 


Værksted Kedler 


Plan af kedelhus 


Snit i kedelhus 


Fabrikens plan er et regelmæssigt rektangel med fritstående 
søjler, der giver mulighed for de stadige forandringer og udvidel- 
ser, som en industrivirksomhed nemt må kunne foretage. Da 
tobaksfabrikation imidlertid er omgivet af en lang række fabri- 
kationshemmeligheder, og da disse i høj grad giver sig udtryk i 
rummenes benyttelse og indbyrdes fordeling, har det ikke været 
muligt at opnå tilladelse til at gengive planen. Belysningen er 
lysstofrør oplagt på langs og midt i shed. Bygningen opvarmes 
og luftkonditioneres af 3 forskellige agregater, alt efter rumme- 
nes brug. 

Fagade af kedelhuset 


Interiør med ovenlys før fabriken er taget i brug Fagadedetaille 


Ebbe Andresen: Fabriksbygning for R. Færch... Kedelhuset og interiør samt fagadedetaille og snit I : 500 

Ebbe Andresen: Fabriksbygning for R. Færch. Facader 

Fabriksbygning for 4/s Automatic 
Arkitekt m.a.a. Dan Fink 725.4 


Automatic købte i 1946 i Gladsaxe en grund, på hvilken det er 
meningen efterhånden at samle hele virksomheden, der for 
øjeblikket er spredt i forskellige lokaler i den indre by. Plads- 
behovet for den fuldt udbyggede fabrik skønnes at blive så stort, 
at man må placere så stor en del af virksomheden som muligt 
i etagebygninger. Første etape i udflytningen er fuldført foråret 
1949 og består af en fabriksbygning i 3 etager med tilbagerykket 
tagetage, hvilket er servitutternes maximum, samt en varme- 
central i een etage. 

Trapper, elevatorer, ventilationsskakte og toiletter er samlet i 
gavlpartierne, hvorved hele det mellemliggende areal kan ud- 
nyttes til arbejdslokaler, der frit kan opdeles med lette skillerum 
efter skiftende behov. Dette midterparti er udført som jernbeton- 
skelet, medens gavlpartiernes ydermure og bærende skillerum af 
jernbeton danner en sammenhængende konstruktion, der giver 
midterpartiet den fornødne stivhed. 

I stueetagen, der foruden værksteder rummer det såkaldte cen- 
trallager, findes to store døre til en forsænket køregrav langs 
østfacaden. 1. og 2. sal og en del af tagetagen rummer værksteder, 
medens der i den sydlige del af tagetagen findes marketenderi 
med tilhørende køkken. Omklædnings- og baderum er placeret 
i kælderens østlige del med vinduer ud mod køregraven. Den 
øvrige del af kælderen benyttes til lager, akkumulatorrum m. m. 
Brystninger i stueetagen og iøvrigt, hvor senere udvidelse tænkes 
foretaget, er opmuret af 20 cm gasbetonblokke. Alle øvrige bryst- 
ninger er udformet som dragere og ligesom søjler og gavlpartier 
isoleret udvendigt med 10 cm gasbetonplader. Den tilbagerykkede 
tagetage er udført med søjler og spær af profiljern. Mellem søjlerne 
er udmuret med gasbetonblokke, og taget er dækket med bølge- 
eternit og isoleret med træbetonplader. 

Varmecentralen er ligesom fabriksbygningen udformet med hen- 


Tilkørsel fra Tinghøjvej 


je 
Situationsplan 1 :2000. (Mørke raster: den opførte del af fabriken). 5. Kulgård. 6. Varmecentral. 7. Fabrik. 8. Cycleskur. 9. Køregrav. 
70. Fremtidig fabriksbygning. 11. Fremtidig administrationsbygning. 12. 37/» etage. 13. Hal, I. etage. 14. Bolig for varmemester og portner. 
75. Portnerloge. 17. Københavns kommunes vandreservoir. 18. Fremtidig vej. 

Dan Fink: Fabriksbygning for 2/s Automatic. Planer, snit og fagader af den fuldførte del 1 :500 

Dan Fink: Fabriksbygning for A/s Automatic. Facader af den fuldførte del af Fabriken 

blik på senere udvidelse. Konstruktionen er jernbetonskelet ud- 
muret med gasbetonblokke. Taget er en jernbetonplade isoleret 
med klinkerbeton, hvorpå er klæbet to lag Icopal. Bygningen 
rummer foruden kedel- og brændselsrum en transformatorstation, 
kompressoranlæg, varmtvandsbeholdere m. m. 

Bygningerne er udvendigt pudset med hydraulisk mørtel med 
bornholmsk grus. På fabriksbygningens gavlpartier er mørtlen 
tilsat okker, som var den eneste jordfarve, det var muligt at frem- 
skaffe i tilstrækkelige mængder, men som desværre er for bleg 
til at give den tilsigtede virkning. 

Gulve i værksteder var projekteret med bøgeparket på blindgulv, 
hvorved hulrummet kan benyttes som ,,klemkasse" for den meget 
omfattende elektriske installation. Det lykkedes imidlertid kun 
at få materialebevilling til tagetagen, medens der i de øvrige 
værksteder blev lagt Dafoleum, som også er anvendt i omklæd- 
ningsrummene. 

Spisestuen er forsynet med nedhængt loft af perforerede masonite- 
plader, hvorigennem indblæses luft, som udsuges gennem riste i 
rummets endevægge. I kælderen findes separate ventilationsanlæg 
for omklædningsrummene. 

Rådgivende ingeniører: jernbeton og bærende konstruktioner civil- 
ingeniør Johs. Jørgensen; varme, kloak, sanitet og ventilation 
civilingeniør Søren Rasmussen; elektriske installationer civil- 
ingeniør Mogens Balslev. Konduktører: arkitekt Mogens Heiberg 
Andersen, sidste halvdel af byggeperioden arkitekt Erik Glud. 

Interiør. Glasskillerum er udført af pressede stål- 
profiler efter en metode, som skulle gøre det over- 


ordentligt let og hurtigt at ændre dem efter 
skiftende behov 


Kedelhus 


Dan Fink: Fabriksbygning for 
A/s Automatic 


